Igora Drive

Igora Drive (ven. Игора Драйв, Igora Draiv) on moottorirata Raudun eli Sosnovon kunnassa Käkisalmen piirissä Venäjällä. Rata sijaitsee Karjalankannaksella 54 kilometriä Pietarista pohjoiseen. Igora Drive -rata on rakennettu vuosina 2017-2018. Kansainvälinen autoliitto FIA myönsi Igora Drive -radalle ykköstason lisenssin vuonna 2020. Radalla oli määrä ajaa ensimmäinen Formula 1 -osakilpailu vuonna 2023. Venäjän hyökättyä Ukrainaan helmikuussa 2022 Formula 1 päätti irtisanoa sopimuksensa Venäjän kanssa. Lähteet